Storhundre

Storhundre (av norrøn hundrað = 120 eller tolv tiere) er en gammel måleenhet, også kalt tolvrøtt hundre (tolfrœð hundrað) for å skille det fra tirøtt hundre (tírœð hundrað), som er den enheten som forbindes med benevnelsen hundre.

Hundre utgjorde opprinnelig 120 enheter, men ble altså senere omdefinert som 100 enheter. Historisk kalles den opprinnelige verdien for storhundre eller stort hundre. Et storhundre kunne videre deles i 2 skokker, 6 snes eller 10 tylfter.

I trelasthandelen var storhundre i bruk til ut på 1800-tallet, og ved omsetning av råfisk i Nord-Norge endog etter århundreskiftet.

 Se også 
 Norske måleenheter

Kategori:Mengdeenheter
Kategori:Gamle måleenheter
Kategori:Tallord